Nordjyllands Politi har kl. 09.48 anholdt den formodede gerningsmand bag det skud, som kl. 02.37 den 24. april blev affyret ind gennem et vindue på asylcenteret i Dronninglund. Anholdelsen fandt sted i Brovst og forløb udramatisk. - Nu skal vi afhøre anholdte, og så har vi stadig et større efterforskningsarbejde foran os, før vi har det fulde billede af sagen og kan be- eller afkræfte, om anholdte er gerningsmanden. Før vi ved det, kan vi selvfølgelig heller ikke fastslå motivet bag skuddet, udtaler vicepolitiinspektør Henrik Skals fra Nordjyllands Politi. Da Nordjyllands Politi ankom til asylcenteret i Dronninglund i morges, befandt der sig en kvinde og en mand på værelset, som der var blevet skudt ind i. Ingen af de to var dog blevet ramt. Nordjyllands Politi har ikke yderligere oplysninger i sagen i øjeblikket.

Opsummering:
En person er anholdt for at have skudt med haglgevær mod to personer på asylcenter i Dronninglund.